b'\n_START_ARTICLE_\nGicl\xc3\xa9e\n_START_PARAGRAPH_\nGicl\xc3\xa9e Fine Art on taidegrafiikan menetelm\xc3\xa4, jossa k\xc3\xa4ytet\xc3\xa4\xc3\xa4n mustesuihkutulostusta._NEWLINE_Menetelm\xc3\xa4 on kehitetty Ranskassa ja Yhdysvalloissa 1980-luvun lopussa. Taideteoksesta tuotetaan taidegrafiikan tavoin rajoitettu sarja, jonka tuottaminen tehd\xc3\xa4\xc3\xa4n laadukkaasti digitaalitekniikalla. Giclee-menetelm\xc3\xa4n avulla on my\xc3\xb6s mahdollista tehd\xc3\xa4 taidej\xc3\xa4ljenn\xc3\xb6ksi\xc3\xa4. Taidej\xc3\xa4ljenn\xc3\xb6sten laatu riippuu siit\xc3\xa4, miten kuvaa on k\xc3\xa4sitelty ja mit\xc3\xa4 menetelm\xc3\xa4\xc3\xa4 on k\xc3\xa4ytetty digitointiin. Taideteoksena sit\xc3\xa4 pidet\xc3\xa4\xc3\xa4n vain silloin, kun taiteilija itse on osallistunut gicl\xc3\xa9e-tulosteiden tuottamisprosessiin._NEWLINE_Gicl\xc3\xa9e-sanaa on alettu pit\xc3\xa4\xc3\xa4 synonyymin\xc3\xa4 korkealaatuiselle mustesuihkutulostukselle. Tulostimen ominaisuudet ja k\xc3\xa4ytetyt v\xc3\xa4ripigmentit sek\xc3\xa4 paperin laatu m\xc3\xa4\xc3\xa4ritt\xc3\xa4v\xc3\xa4t, voidaanko painatus hyv\xc3\xa4ksy\xc3\xa4 allekirjoitettavaksi Gicl\xc3\xa9e Fine Art -merkinn\xc3\xa4ll\xc3\xa4. Merkint\xc3\xa4 on kuitenkin ep\xc3\xa4virallinen eik\xc3\xa4 sit\xc3\xa4 ole standardoitu. Taiteilija itse p\xc3\xa4\xc3\xa4tt\xc3\xa4\xc3\xa4 allekirjoituksellaan, voidaanko painatus hyv\xc3\xa4ksy\xc3\xa4 taideteokseksi vai onko se pelk\xc3\xa4st\xc3\xa4\xc3\xa4n tuloste._NEWLINE_Menetelm\xc3\xa4n kehitti 1980-luvun lopussa israelilaisamerikkalainen yhti\xc3\xb6 Scitex. Sen kehitt\xc3\xa4m\xc3\xa4 tulostin oli nimelt\xc3\xa4\xc3\xa4n Iris. Muusikko Graham Nash osti yrityksen vuonna 1990 ja k\xc3\xa4ytti sit\xc3\xa4 Nash Editions -yrityksess\xc3\xa4\xc3\xa4n. Siell\xc3\xa4 menetelm\xc3\xa4lle annettiin nimi Gicl\xc3\xa9e.'